
DISSERTATIO  MEDICA 


INAUGURALIS, 

DE 

MORBIS  ISLANDIiE. 


Mihi  institutis  academicis  obtemperaturo, 
et  de  argumento  quod  potissimum  deligerem 
dubitanti,  occasio  Xslandiam  visendi,  nuper 
feliciter  oblata,  hocce  propositum  prae  caeteris 
multum  commendavit.  Tempore  anni  1810 
aestivo,  una  cum  sociis  duobus  conjunctissi¬ 
mis,  iter  ad  Islandiam  feci,  qua  in  insula  tres 
quatuorve  menses  utilissime  et  jucundissime 
degimus.  Quamvis  mirabilia  terrae,  resque 

historiae  naturalis,  explorare,  hujus  itineris 
praecipuum  consilium  fuit,  non  tamen  incola¬ 
rum  status  et  conditionis  observationem  prae¬ 
termittendam  putavimus  \  et  ipse  de  morbis 
Islandicis,  et  medicinae  cultura  hacce  in  regi¬ 
one  remota,  aliquid  inquirere  impense  occasi¬ 
onem  amplexus  sum.  Illa  opinione  provectus, 
ut  nihil  existimem  medicinae  scientiae  alie¬ 
num,  quod  corporis  humani  et  morborum 
diversis  locis,  et  coeli  regionibus,  historiam 
illustret,  pauca  de  morbis  Islandiae,  et  de 
medicinae  statu  inter  Xslandos,  hic  breviter 
proferre  tentabo. 

Xslandia,  in  Oceano  Boreali,  juxta  circulum 
Arcticum  sita,  gravi  coeli  intemperie  conti¬ 
nuo  fere  oppressa  est :  tametsi  frigus  fortasse 
non  aeque  est  intensum  ac  in  littoribus  Gron* 
landiae  e  regione  positis,  vel  in  parte  Americae 
continentis  sub  eodem  latitudinis  gradu  ja¬ 
cente.  Brumali  tempore,  cum  terra  jam  ni- 
vibus  vestita  est,  aer  plerumque  serenus  fit ; 
et  gelu  usque  ad  medium  mensis  Aprilis,  vel 
saepe  diutius,  permanet.  Ver  valde  breve  est, 
vel  potius  (ut  in  aliis  regionibus  arcticis)  om¬ 
nino  deest.  Aestivus  calor  varius;  et  saepe 
ex  alto  thermometri  gradu  (e.  g.  60°  vel  65°, 
tempore  meridiano,  instrumento  adumbrato) ; 
etiam  ad  gradum  congelationis  brevi  tempore 
descendit.  Autumnus  plerumque  humidus 
est ;  et  nives  brumales  sub  finem  mensis  Oc¬ 
tobris  fere  semper  recurrunt.  Per  totum 
annum  aer  saepe  nebulosus  vel  pluviosus  ex- 
istit. 

Islandorum  habitationes  cespite  et  terra, cum 
trabibus  ligneis,  plerumque  extructae  sunt; 
quas  aedificandi  ratio,  dum  frigus  excludit, 
et  defectum  fomitis  minus  molestum  reddit, 
aeque  quidem  lucis  aerisque  puri  accessionem 
praevenit.  Quod  ad  vivendi  rationem  attinet, 
paupertas  terrae  multa  mala  et  magna  incolis 
adfert ;  efficitque  ut  externis  vitae  consuetu» 
dinibus  rudes  persaepe  et  miserrimi  essent. 
Prava  quidem  dieta  omnes  populi  ordines 
necessario  uti  coguntur ;  multaque  in  histo¬ 
ria  Islandiae  traduntur  exempla,  ubi  fames 
horrenda  insulam  invasit,  ex  qua  magnus  in¬ 
colarum  numerus  raptim  et  misere  inter¬ 
cidere.  Cibus  communis  populi  ex  pisce  et 
lacte  potissimum  constat ;  adjecta  carnis  bo¬ 
villae  et  ovinae  quantitate  valde  exigua.  Pis¬ 
cibus  marinis  recenter  captis  oras  habitan¬ 
tes  fere  per  totum  annum  utuntur ;  cum 
illi  remotiores  famulos  semel  quotannis  pis¬ 
catum  ablegant ;  et  pisces  tunc  captos,  sub 
dio  arefactos,  in  usum  temporis  hiberni  repo- 


DE  MORBIS  ISLANDIiE. 


5 


iiunt.  Hi  tamen  plerumque  majore  lactis 
abundantia  fruuntur ;  ex  quo  butyrum,  case¬ 
um,  et  serum  variis  modis  praeparant.  Etsi 
manifesta  indicia  agriculturam  priscis  Mandis 
non  ignotam  fuisse  testantur,  hodie  tamen 
(fortasse  ex  frigore  aucto,  quam  rem  multa 
probant  argumenta)  terrae  cultura  fere  omni¬ 
no  neglecta  est.  Itaque,  etiam  inter  incolas 
summos,  maxima  est  panis  inopia ;  et  inter 
alios,  praesertim  hoc  tempore  belli,  hoc  ali¬ 
mentum  prorsus  deficit.  Pauca  quaedam  ve¬ 
getabilia  hortensia  certis  locis  aliqui  excolere 
tentant;  sed  ex  soli  et  caeli  severitate  haec 
raro  maturitatem  adipiscuntur.  Plantarum 
indigenarum  perpauca  sunt  esculenta ;  et  Li¬ 
chen  Islandicus  (quo  abundante,  panis  minus 
requireretur)  raris  quidem  locis  et  parva  quam 
titate  nunc  reperiendus  est. 

Hunc  Islandorum  statum  naturalem  mentis 
conditionem  secum  afferre  aeque  rudem  ac 
miseram,  fortasse  opinatum  fuerit.  Longe 

autem  aliter  res  se  habet.  Indigenorum  mores 
mites  et  humani  sunt :  religionis  et  liter  arum 
institutiones  super  hoc  solum  infructuosum 
florent,  et  fructus  maturant :  et  infra  hane 
coeli  inclementiam  terra  per  multa  secula 
homines  genuit,  qui  poeseos  pariter  ac  erudi» 
tionis  et  literarum  laude  inclaruerunt.  Na- 
tura  terrae  et  coeli,  non  ratione  vel  mentis 
cultura,  Islandi  sunt  barbari. 

*  '  t 

Quod  ad  corporis  figuram  et  qualitates 
spectat,  Islandi  plerumque  sunt  proceri  ;  quae 
proceritas  ex  spina  longa  potius  quam  mem¬ 
brorum  extensione  oritur :  pinguedini  per» 
raro  opprimuntur :  caput  mediae  magnitudi¬ 
nis  exstat:  coma  fere  semper  albida,  recta, 
et  promissa  est :  vultus  ingenuus :  color,  prae¬ 
cipue  vultus,  plerumque  pulcherrimus.  Tota 
corporis  constitutione,  Islandi,  etsi  sub  eo¬ 
dem  latitudinis  gradu  habitantes,  Lapponicis 
maxime  distant. 

Islandiae  insula,  licet  in  superficie  terrae 
Hiberniae  superior,  vix  50,000  incolarum  hoc 
tempore  continet.  Populus  non  quidem  per 
totam  regionem  (interior  enim  insulae  pars 
adhuc  incognita  restat),  sed  per  oras  omnes 
ita  sparsus  est,  ut  nullus  sit  locus,  ubi  multi 
homines  societate  congregati  sunt.  Incolis 
ita  dispersis,  summaque  paupertate  oppres¬ 
sis,  medicos,  sine  auxilio  externo,  in  Islan- 
dia  habitare  fere  impossibile  fit ;  et  ob  hanc 
causam,  pauci  qui  inter  Islandos  officiis 
medicinae  funguntur,  ab  aerario  publico  sti¬ 
pendia  quaedam  quotannis  accipiunt.  Hoc 
publicum  medicinae  institutum  ex  uno  medi¬ 
co,  qui  aliis  praeest,  Landj)hysicus  dicto ;  ex 
pharmacopoeo,  quinque  medicis  vel  chi¬ 
rurgis  inferioribus,  et  paucis  Obstetricibus, 
hoc  tempore  constat.  Juxta  Reikiavikam, 
oppidum  insulae  unicum,  Landphysicus  et 
Pharmacopoeus  ex  officio  habitant.  Horum 
prior,  praeter  privata  beneficia,  600  circiter 
imperiales  per  annum  ex  Rege  accipit.  Hu- 

jus  est  oflficium,  non  solum  in  parte  insute 
Reikiavikae  adjacente  aegrotos  visitare,  sed 
etiam  medicinae  praxeos  in  aliis  Islandiae 
provinciis  statum  recognoscere  et  moderari» 
Islandus  natu,  academia  autem  Havniensi 
medicinae  scientia  per  plures  annos  institu¬ 
tus,  munere  Landphysici  hoc  tempore  fun¬ 
gitur  ;  vir  revera  intelligens,  fervidusque  me¬ 
dicinae  studiis. 

Pharmacopolium  Commune  pharmacis,  ex 
Dania  allatis,  suppeditatum  est ;  quae  ad  om¬ 
nes  insute  partes,  prout  occasio  sit,  ex  hoc 
loco  transportantur.  Haec  pharmaca  plerum¬ 
que  vetustate  depravata  mihi  videbantur; 
sed  aliorum  importationi  bellum  nuper  prae¬ 
venit. 

Chirurgi  Rurales,  qui  annuam  parvam  mer- 
cedem  accipiunt,  diversis  orae  maritimae  locis 
habitant :  propter  autem  spatium  justo  am¬ 
plius  cuivis  assignatum,  officiis  constitutis 

imperfecte  necessario  fungantur.  Mihi  fuit 
occasio  duos  horutn  videndi ;  viros  quidem 
jucundissimos*  et  medicina  luculenter  instruc¬ 
tos.  Unus  duorum,  nomine  Paulson,  infra 
montem  ignivomentem,  Kattlegaia  Jokul 
nominatum,  nunc  habitat ;  et  studiis  historiae 

i 

naturalis  Islandorum  peritissimus  esse  fer¬ 
tur.  Diversos  libros,  vel  seipso  compositos, 
vel  in  linguam  Islandicam  ex  Danica  tra¬ 
ductos,  in  lucem  emisit.  Ejus  praecipuum 
quod  mihi  innotuit  scriptum,  est  Descriptio 
Morborum  Islandiae,  lingu?  vernacula  com« 
posita.  Multi  alii  libri,  hac  lingua  editi, 
ad  medicinam  pertinent ;  sed  plerumque 
scriptorum  Danicprum  vel  Germanicorum 
versiones  esse  videntur. 

Nosocomia  sunt  quatuor  in  Islandia  ;  parva 
quidem  aedificia,  ubi  pauci  leprosi  insanabi¬ 
les  cibum  et  habitationem  accipiunt.  Ho¬ 
rum  nosocomiorum  praecipui  reditus  con¬ 
sistunt  in  parte  una,  (unius  scilicet  piscato- 

ris)  capturae  cujusvis  scaphae  piscatoriae,  circa 
totam  insulam,  certo  die  in  optimo  et  maxi¬ 
me  frequentato  piscandi  tempore  ;  nisi  qui¬ 
dem  quisque  nauta  ad  sortem  suam  quinque 
pisces  numerare  nequit.  In  hoc  casu,  noso¬ 
comii  sors,  proximo  illo  die,  quo  numerus  iste 
obtineatur,  solvenda  est.* 

Licet  mihi  propositum  fuit  de  morbis  Islan- 
dicis  tractare,  non  tamen  in  animo  est  omnia 
ad  hanc  rem  pertinentia  sigillatim  describere; 
sed  ea  solummodo,  quae  vel  insolita  sint5 
vel  coeli  et  rationis  vivendi  effectus  maxime 
illustrent. 

Diaeta  Islandorum  jam  descripta,  et  im¬ 
mundities,  eorum  vitae  conditioni  fortasse  ne¬ 
cessaria,  morbos  cutaneos,  ex  habitu  corporis 
cachectico  pendentes,  inter  incolas  valde 

#  De  Nosocomiorum  Islandiae  institutione,  vide  Hist. 
Eccles.  Islandise.  ( Hcivnice  1772,  T.  III.  p.  99.) 

frequentes  recidunt.  Ex  ordine  Impetiginum, 
Scorbutus,  et  Lepra  vel  Elephantiasis,  persaepe 
observantur ;  praesertim  in  istis  insulae  parti¬ 
bus,  ubi  pascua  minus  lata  et  foecunda  sunt,  et 
fere  ex  piscatura  sola  incolae  victum  quaerere 
coguntur. 

Scorbutus,  quemXslandi  Kreppusott  dicunt, 
sese  plerumque  iisdem  declarat  signis,  quae 
a  scriptoribus  de  hoc  morbo  celeberrimis 
descripta  sunt.  Experientia  multa  docuit 
morbum  praesertim  occurrere,  cum  infaustis 
annis  alimentorum,  praecipue  lactis,  inopia 
oritur,  atque  humiditates  aestivas  et  autum¬ 
nales  frigora  simul  hyemalia  excipiunt.  Adhu- 
jus  sanationem  diaeta  vegetabili,  quantum  res 
permittunt,  aegroti  utuntur :  tempore  autem 
hyemali,  deficientibus  herbis  horaeis,  morbus 
aegerrime  curatur.  Eructus  omnibus  tempori¬ 
bus  desunt ;  sed  ope  Decoctorum  Cochleariae 
(Cochlearia  Officinaliset  Danicd)  Trefolii  (  Tri¬ 
folium  Repens)  Juniperi  (Juniperus  Communis) 

summitatum  et  baccarum,  et  Sedi  acris,  mor¬ 
bi  symptomata,  ut  videtur,  saepe  sublevantur, 
vel  aliquando  omnino  amoventur. 

Lepra  Islandorum  (quae  Islandice  Holds- 
veiMe,  Spitelska ,  et  LUcthra  nuncupatur,)  ple¬ 
rumque  verae  Leprae  Arabum,  vel  frequentis¬ 
sime  Elephantiasis,  omnia  exhibet  signa. 
Morbus  cum  Scorbuto,  suo  nomine  Scorbuti 
Islandici,  dudum  confundebatur;  sed  nonnulla 
signa  diagnostica  sunt,  quae  morbos  diversos 
esse  plane  demonstrant.  Multae,  ut  scio,  de  his 
Impetiginum  generibus  exstiterunt  controver¬ 
siae  ;  scilicet  de  quaestione,  an  sit  Elephantia¬ 
sis  vera  Scorbuti  species,  ut  celeberrimus 
Boerhavius affirmavit?  de  affinitate  inter  varias. 
Leprae  formas,  diversis  seculis  et  temporibus 
occurrentes ;  de  nominibus  quae  his  variis 
formis  tribui  debent ;  de  natura  Elephantiasis, 
an  sit  contagiosa  ?  &c.#  Nil  dubito  quin, 

*  Vide  Schillingii  de  Lepra  Commentationes,  et  Disser¬ 
tationem  J.  D.  Hahn  huic  libro  praefixam  ;  Ouseelii  Dis-  - 

signis  hujus  morbi  Islandici  praemissis,  ad  il¬ 
lud  genus,  quod  Cullenus  noster  Elephantiasis  , 
Sauvagesius  Elephantiasis  legitima  nominat, 
facile  haec  morbi  varietas  referri  possit. 


Signa  Elephantiasis,  ut  in  Islandia  apparet, 
fere  sunt  initio,  in  facie  tumores  indolentes, 
(fortasse  ex  glandulis  subcutaneis  obstructis) 
paulatim  adaugentes  ;  et  ex  rubro  ad  colorem 
sublividum  gradatim  vergentes.  Deinde 
nares,  aures,  et  labia,  seque  ac  universa  facies, 
turgescunt  et  deformitate  afficiuntur:  tumo¬ 
res  etiam  per  totum  corpus  nascuntur :  cutis 
crassa,'  indurata,  et  rugosa  fit,  saepe  tamen 
superficiem  unctuosam  vel  quasi  politam  osten¬ 
dens  ;  spiritus  foetidus  est,  cum  excretione  per 
cutem  humoris  acris  et  foetidi :  pili,  si  non  in 
capite,  saltem  per  reliquum  corpus, plerumque 
praemoriuntur  et  decidunt :  ungues  etiam  de« 


sertationem  de  Lepra  Cutis  Hebrseorum  :  Literas  ex  Che- 
yalier  Bach  ad  DD.  Van  Troii  de  Scorbuto  Islandico  ;  &c. 

formantur  et  saepe  abeunt :  et  anaesthesia 
majore  minoreve  gradu  frequenter  artubus  ad¬ 
venit.  Ptaucedo  supervenit,  interdum  cum 
tumore  tonsillarum,  attamen  sine  notabili  de- 
glutiendi  difficultate,  usque  ad  maximum  gra¬ 
dum  morbi.  Saepe  per  idem  tempus  crura  et 
pedes  valde  tument,  vel  cum  oedemate,  vel 
cum  induratione  partium  :  cutis  crassata  ru¬ 
gas  et  fissuras  exhibet,  et  tubercula  in  ulcera 
foetida  et  maligna  saepenumero  abeunt* 
Hoc  in  statu,  aeger  aliquando  per  multos  an¬ 
nos  vitam  trahit.  In  aliis  exemplis  morbus  ad 
fatale  eventum  citius  tendit :  omnia  sympto¬ 
mata  aggravantur,  et  debilitate  extrema  affec¬ 
tus  miser  animam  efflat.* 

Aliquando  cutis  humida,  furfuracea,  in  hoc 

*  Elephantiasim  Madeira  occurrentem  bene  Dr  T. 
Heberden  descripsit.  Vide  London  Medical  Transae 
tions,  vol.  I.  Hujus  speciei  signa  illis  Leprae  vel  Elephan» 
tiasis  Islandicae  maxime  similia  sunt. 

C  ,  •  -  '  ' 

morbo  reperitur ;  quae  varietas  Leprae  Cui- 
leni  proxime  accedit. 

Elephantiasi  affecti  bono  appetitu  cibi  saepe 
gaudent,  interdum  etiam  voraci.  Alvus  ple¬ 
rumque  adstricta  manet ;  et  apud  foeminas 
menses  semper  retinentur.  Morbus  con¬ 
tagiosus  esse  dicitur ;  sed  de  hac  re  solum¬ 
modo  ex  aliorum  opinione  vel  experientia  lo¬ 
qui  possum.  Duo  tantum  morbi  exempla  ipse 
in  Islandia  vidi. 

Hujus  Leprae  sanatio  revera  difficilis,  vel, 
symptomatis  confirmatis,  potius  omnino  im¬ 
possibilis  est.  Prophylactica  tamen,  et  pri¬ 
mis  morbi  gradibus  sublevantia,  aliquando,  ut 
fertur,  felici  fructu  experta  Diaphoretica 
et  Cathartica,  interdum  cum  venesectione  et 
fontanellarum applicatione;  qui  methodus  me¬ 
dendi  ex  theoria  humoris  morbifici  cujusdam 
sine  dubio  ortus  est.  Indigenae  plantae,  quibus 
ad  curationem  utuntur  Islandi,  sunt  cacumi- 

na  Juniperi,  Decoctum  foliorum  Dryadis  Oc- 
topetalae  (insula  magis  quam  copiose  crescen¬ 
tis  ;)  Decoctum  Rhodiolae,  ( Rhodiola  Rosea ,) 
&c.  Haec  remedia,  ut  verisimile  est,  ad  ur¬ 
gentia  morbi  symptomata  sublevanda  minime 

valent.  Cum  res  permittit,  regimen  deteti- 

* 

cum  etiam  adhibetur  ;  in  quo  alimenta  ex 
pisce  vel  carne  confecta  quam  minime  aegro 
conceduntur. 

De  tempore,  quo  Lepra  primum  Islandiae  in¬ 
vehebatur,  nil  certi  invenio.  Una  quae  mihi 
innotuit  opinio,  morbum  ex  Asia  vel  meridio¬ 
nalibus  Europae  partibus,  tempore  expeditio¬ 
num  cruciatarum,  insulae  allatum  esse,  refert * 
quibus  expeditionibus,  ut  nonnulli  scriptores 
dicunt,  etiam  Xslandi  participes  fuere.  Hoc 
autem  non  ita  se  habuisse,  plane  apparet  ex 
Historia  Ecclsiastica  Islandiae  doctissimi Finni 
Johannaei,  Skalhol tinae  dioceseos  Episcopi : 
nam  etsi  expeditiones  cruciatae  in  insula 
subinde  praedicatae  fuerunt,  nemo  quidem  in- 

colaram  unquam  in  hoc  bello  militatum  pro¬ 
fectus  est.  Illo  tamen  seculo,  inter  Islandos 
et  alias  Europae  nationes  septentrionales  mul¬ 
tum  commercium  exstitit,  et  lepram  tunc 
temporis  introductam  fuisse,  opinio  fortasse 
non  vero  absimilis  videtur.  Insulae  jam  ad- 
lata,  ex  victu  et  modo  vivendi  incolarum  facile 
retineri  posset ;  cum  inter  alios  populos,  condi¬ 
tionis  mutatio,  et  vivendi  ratio  omni  modo  ex- 
cultior,  sensim  morbum  abolevere  vel  rarissi¬ 
mum  reddidere. 

*  . 

Psora  inter  Islandos  fere  universalis  est. 
Summi  inter  populos  hoc  morbo  laborantes, 
nullo  dedecore  afficiuntur;  neque  ullis  utuntur 
remediis,  etsi  id  efficacissimum,  sulphur,  in 
variis  insulae  partibus  abundat. 

Luem  veneream  Islandia  existere  vix  dici 
potest.  Haud  est  negandum  exempla  singu¬ 
laria  ex  communicatione  advenarum  aliquando 
inter  incolas  occurrere ;  sed  morbus  adhuc 

semper  interceptus  fuit,  antequam  per  regio¬ 
nem  late  progressus  est» 

Quantas  in  Xslandia  clades  variolae  contagio 
effecit,  satis  ex  annalibus  insulae  constat.  Hic 
morbus  terrae  diversis  et  remotis  temporibus 
adlatus,  regionem  celeriter  pervagatus  est, 
immensamque  stragem  et  perniciem  ubicun¬ 
que  fecit»  Exempla  horrenda  hujus  rei 
seculum  proxime  elapsum  nimis  multa  prae¬ 
bet.  Anno  1707,  contagio  variolosa  in  in¬ 
sula  grassata  est,  tantaque  saeviit  vehemen¬ 
tia,  ut  16,000  mortalium  (si  sit  historiae  fides,) 
brevi  tempore  misere  e  vivis  eriperit ;  qui 
numerus  quartam  fere  partem  incolarum  con¬ 
stituit.  Annis  recentioribus  etiam,  praesertim 
1786  et  1787,  cladem  magnam  idem  morbus 
effecit.  Paucis  abhinc  annis  vaccinae  inocu¬ 
latio  in  Xslandiam  ex  Dania  introducta  est ; 
ex  numero  autem  incolarum  tam  parvo,  et 
eorum  per  vastas  oras  dispersione,  materia 
vaccinae  cito  extincta  est,  et  nulla  quidem, 

cum  Isi  audiam  advenimus,  jam  in  insula 
remansit.  Hac  re  praecogitata,  paucas  crus¬ 
tas  ex  Scotia  nobiscum  detulimus ;  et  oppi¬ 
do  Reykiaviano,  ut  primum  fieri  potuit,  quos¬ 
dam  infantes  successu  felici  inoculavimus. 
Nobis  audire  gratum  fuit,  antequam  ex  insula 
discessimus,  crustas  vaccinae  omnibus  Islan- 
diae  partibus  jampridem  advectas  esse.  Hoc 
inoculandi  modo  nunc  vulgato,  nova  variolae 
contagio  incolis  minime  timenda  est. 

Rubeola  etiam,  periculosa  forma  sese  os¬ 
tendens,  et  frequentissime  pulmonum  affec¬ 
tionibus  gravibus  conjuncta,  variis  temporibus 
Islandos  afflixit.  Anno  1797,  circiter  600 
mortalium  hoc  morbo  perierunt» 

Hic  quidem  annotandam  censeo  epidemi¬ 
cam  illam  pestem,  quae  ineunte  seculo  15mo 
in  Islandia  grassatus  est,  et  quae  per  duos 
annos  fuit  adeo  lethifera,  ut  hoc  tempore 
elapso  vix  tertia  pars  incolarum  in  vita  sii- 


20 


DISSERTATIO  MEDICA 


perfiiit.  De  hoc  morbo  contagioso,  ( Suaviar 
Dandi  vel  atra  mors  nuncupato)  sequentia  in 
libro  jam  dicto  narrat  Johannaeus  Episcopus 
Skalholtensis» 

<c  Anno  1402,  atrox  pestilentia  Islandiam 
cc  pervagari  coepit,  qua  multi  mortales  ita 
u  subito  extincti  sunt,  ut  quidam  dicto  citius 
w  perirent ;  puerique,  adulti,  et  senes,  in- 
“  differenter  animam  efflarent :  tantusque 
fuit  contagionis  furor,  ut  saepe  ex  12  vel  15 
qui  unum  mortuum  sepultum  ibant,  vix  duo 
“  aut  tres  domum  incolumes  redirent.  Quod 
6C  primo  statim  autumno  partem  australem  ad 
u  solitudinem  redegit,  ita  ut  sub  initium  novi 
66  anni,  Skalholti,  praeter  Praesulem  et  duos 
“  laicos,  superstes  nemo  esset.”  .  .  .  “  Anno 
1403,  lues  in  occidentalem  et  orientalem 
u  quadrantes  non  minus  furiose  grassabatur, 
C6  omnesque  Abbates,  Canonicos,  Clericos, 
“  Primates,  et  utriusque  sexus  melioris  note 
“  plurimos  misere  sustulit.”  . . . “  Anno  1404 

•c  pestis  haec  maxime  quidem  partem  borea* 

lem  vastavit ;  Skalholtum  tamen  non  om- 
“  nino  reliquerat ;  nam  hoc  anno  sedem 
cc  episcopalem  ita  denuo  vexavit,  ut  episco- 
46  pus  cum  binis  tantum  sacerdotibus  super- 
“  esset ;  sed  in  universa  dioecesi  vix  50  resi- 
u  dui  presbyteri  numerarentur.”* 

De  causis  et  natura  hujus  pestis  horrendae 
scriptores  Islandici  nil  certi  praebent.  Ean¬ 
dem  tamen  fuisse  epidemiam,  quae  seculo 
14mo  omnes  fere  regiones  Europae  septen¬ 
trionales  pervasit,  verisimillimum  videtur } 
et  ut  narrant  quaedam  documenta,  morbus 
ex  Anglia  in  Islandiam  directo  adlatus  est. 
Haec  insolita  clades  insulam  ita  afflixit,  ut 
nunquam  posthac  res  pristinas  secundas  re¬ 
cuperare  potuerit. 

Affectiones  viscerum  inflammatoriae  in 


*  Hist.  Eccles.  Island.  Tom.  II.  p.  135. 

Islandia  frequentissimae  sunt.  Tempestatis 
vicissitudines,  et  incolarum  occupationes, 
praesertim  mensibus  Martii,  Aprilis,  et  Maii 
piscatura,  affectiones  pulmonales  communes 
reddunt.  Ex  tabulis  statisticis,  a  sacerdotibus 
cujusvis  parochiae  constructis,  et  Episcopo 
Islandiae  quotannis  transmissis,  magnam  par¬ 
tem  obituum  in  insula  occurrentium,  ex  hac 

causa  ortam  invenio.  Ii  his  morbis,  et  prae- 

»  » 

sertirn  Phthisi  Pulmonali  affecti,  Lichene  Islan- 
dico  cum  lacte  cocto  fere  semper  utuntur ;  et 
saepenumero,  ut  mihi  narratum  ftiit,  non  sine 
symptomatum  sublevatione  notabili.  Hoc 
medicamentum  majore  fama  inter  Islandos 
potitur,  quam  alibi  medicorum  experientiae 
constat. 

Viscerum  abdominalium  inflammationes  et 
obstructiones  saepe  etiam  incolis  accidunt  ^ 
quarum  praecipua  causa  sine  dubio  habenda 
est,  victus  Islandorum  ex  carne,  pisce,  et 
lacte  coagulato,  cum  minima  alimenti  vegeta- 

bilis  quantitate,  fere  omnino  confectus.  Cau¬ 
sam  etiam  Landphysicus  Islandiae  narrat  ne¬ 
glectam  meconii  evacuationem,  unde,  cum 
nimio  usu  lactis  vaccini  in  infantibus  nutri¬ 
endis,  debilissimae  digestionis  officinae  ad 
obstructiones  necessario  disponuntur.  Mater 
Islandica  perraro  infantem  proprio  suo  lacte 
nutrit :  mos  est  autem  spongiam  vel  lin¬ 
teolum  lacte  vaccino  madefactam  ori  ejus 
indere,  et  hoc  modo  nutrimentum  praebere. 
Cum  ex  adversis  rebus  vel  lac  deest,  vicem 
praestat  carnis  vel  piscis  particula,  linteolo 
inclusa,  et  infanti  ad  sugendum  commissa. 
Haec  diaeta  noxia  ad  morbos  intestinorum 
certe  disponit. 

Emansio  et  Suppressio  Mensium  ex  natura 
coeli,  et  fortasse  etiam  cibi,  foeminis  Islandicis 
persaepe  occurrunt. 

Affectiones  Rheumaticae  ex  mutationibus 
cceh,  et  occupationibus  populi,  praesertim  ex 

ea  laboriosissima  piscatura  orientes,  Islan- 

i 

dos  saepissime  invadunt.  Podagram  aliqan- 
do  etiam  occurrere  audivi ;  sed  nullum  hujus 
morbi  exemplum  ipse  in  regione  vidi,  et  for¬ 
tasse  suspicandum  est,  affectionem  ita  dictam 
haud  procul  a  Rheumatismo  distare.  De  hac 
re  autem,  nil  certi  habeo. 

Hypochondriasim  inter  Islandos  frequentem 
esse  haud  mirum  videbitur,  quum  vitae  con¬ 
ditionem,  alimenti  naturam,  et  prae  omnibus 
longam  per  hiemem  corporis  incarcerationem, 
in  memoria  teneamus.  Temperamentum  hujus 
populi  haud  tamen  melancholicum  est ;  nam 
inter  eos  ingenii  alacritas  externis  vitae  mise¬ 
riis  persaepe  et  fortiter  opponit. 

i 

Vermes,  plerumque  Ascarides,  saepissime 
occurrunt ;  cujus  morbi  prava  incolarum 
diaeta  maxima  sine  dubio  habenda  est  causa. 

Omnium  fere  morborum,  de  quibus  adhuc 

locutus  sum,  et  praeterea  Menorrhagiae,  Hys- 
teriae,  Epilepsiae,  Asthmatis,  &c.  ipse  in  Islandia 
exempla  vidi.  Non  tamen  febris  idiopathicae, 
vel  Intermittentis  vel  Continuae,  exemplum, 
etsi  valde  optatum,  mihi  observare  con¬ 
tigit.  Febres  Intermittentes,  bene  definitas, 
in  regione  existere,  ex  aliorum  auctoritate 
teneo.  Harum  febrium  causa  satis  apparet 
in  paludibus  immensis,  quae  per  insulam  pas- 
sim  sparsae  sunt :  sed  de  typo  communi,  et 
aliis  morbo  propriis,  minime  certior  factus 
sum. 

Reliquum  est,  ut  de  morbo,  Islandice 
GinTdofe  nuncupato,  pauca  dicamus.  Hic 
morbus,  qui  scriptoribus  nosologicis,  Tetanus 
seu  Trismus  Neonatorum  vocatur,  raro  sane 
Islandia  ipsa  apparet ;  insulas  autem  adj acen¬ 
te  $,WestmannciEyar  dictas,  praecipue  infestat; 
et  ibi  effectus  miserabiles  et  calamitosos  edit. 
Hae  insulse,  ora  meridionali  sitae,  rupes  al¬ 
tas,  praeruptas,  et  nudas,  oculis  tantum  prae* 

bent.  Unica  quidem  earum  habitata  ad 
centum  et  sexaginta  incolarum  hoc  tempore 
continet :  numerus  revera  ab  illo  seculorum 
priorum  valde  imminutus.  Procellae  et  rupes 
insulam  per  totum  fere  annum  inaccessam 
reddunt ;  et  incolarum  alimentum,  aliis  rebus 
deficientibus,  ex  ovis  et  carne  avium  marina¬ 
rum  (praesertim  Procellariae  Glacialis,  et  Alcse 
Arcticae  Linnaei)  magna  ex  parte  constat. 
Piscibus  tempore  pristino  plurimum  usi  sunt ; 
sed  post  eruptiones  volcanicas  horrendas, 
quae  anno  1783  juxta  promontorium,  Cap- 
Reikianes  dictum,  et  inter  montes  Skaptaa 
Jokul  accidere,  piscatura  in  his  oris  aliquate¬ 
nus  defecit;  et  hoc  tempore  etiam  ad  sta¬ 
tum  priorem  nequaquam  est  restituta.  Nul¬ 
lum  alimentum  vegetabile  insulares  habent; 
et  omnis  eorum  vitae  conditio  infausta  est  et 
miserrima. 

Per  aestatem  anni  proxime  elapsi  iter  ad 
has  insulas  Landphysicus  Islandiae  ex  officio 

fecit,  ut  hujus  morbi  causas  et  naturam  ipse 
oculis  investigaret.  Non  tamen  illi  contigit 
exemplum  morbi  videre,  etiamsi  hoc  propo¬ 
sito  tres  quatuorve  hebdomadas  in  insulis  com¬ 
moratus  est.  Post  reditum  ejus  ad  Reikiavi- 
kam,  sequentem  mali  historiam,  ab  obstetrici¬ 
bus,  parentibus,  et  sacerdotibus  insularibus 
partam,  mihi  communicavit. 

_  -r  ■  • '  -  '  f  ,  ,  a  -  r  (  ,  r  , :  .  _  , :  r .  „ 

Signa  morbi  haec  sunt  praecipua;  paulo 
post  partum  in  infante  observantur  strabismus, 
volubilitas  oculorum,  et  subsultus  tendinum  : 
musculi  etiam  dorsales,  ex  spasmo  incipi¬ 
te,  plerumque  crispantur  et  rigent.  Haec 
symptomata  morbi  eventum  semper  deno¬ 
tant.  Paucis  plerumque  diebus  lapsis,  usque 
ad  septimum  post  partum  diem,  oboriun¬ 
tur  symptomata  vel  Opisthotoni  cum  Tris- 
mo  conjuncti,  quod  Islandice  Ginklofe  stricte 
vocatur;  vel  Emprosthotoni,  quod  lingua  terrae 
Klums  plerumque  nuncupatur.  Cito  pede 
nunc  progreditur  malum :  c.onstrictio  faucium 

deglutitionem  omnino  impedit  ‘.—paroxysmi 
violentiores  fiunt— et  infans  miserabilis  brevi 
tempore  animam  efflat. 

Eventum  felicem  (rem  sane  raro  occurren¬ 
tem)  portendunt  fere  diarh.oea  cum  dejectione 
meconii,  vel  eruptio  exanthematica,  comitante 
simul  hac  evacuatione.  Post  devictum  ipsum 
morbum  infirma  valetudo  et  debilitas  corporis 
diu  permanent. 

Dies  vitales  tabula  quae  sequitur  indicabit ; 
quae  periodum  25  annorum  includit. 

Infantes .  Dies, 

Ex  hac  tabula  septimus  et  decimus  quartus 
morbi  dies  critici  recenseri  possunt.  De 
exemplis  felicis  eventus  nihil  certi  scio ; 
verum  ex  numero  infantum  annis  viginti 
quinque  pereuntium,  rara  et  perpauca  esse 
certe  concludere  fas  est;  Hac  ex  causa, 
insulae  sine  dubio  cito  depopulatae  essent, 
nisi  aliqui  e  terra  Islandiae  continente  mi¬ 
grantes  subinde  advenirent. 

Causae  hujus  morbi  notabilis  nequaquam 
adhuc  indagatae  sunt.  Ad  hanc  rem  investi¬ 
gandam,  de  morbo  simili,  in  aliis  locis  climati- 

busque  occurrente,  aliquid  inquirere  necessa¬ 
rium  duxi.  Tetanicam  neonatorum  affectio- 
nem  variis  regionibus  obvenire,  ex  medico¬ 
rum  scriptis  bene  quidem  notum.  Hujus¬ 
modi  morbum  insulis  Balearibus  existentem 
describit  accuratissimus  Cleghorn  #  :  similem 
affectionem  majori  etiam  gradu  Incliis  Occi¬ 
dentalibus  infantibus  accidere  docent  Hil- 
laryt,  Chisholmt,  et  Clarke§.  Malum  etiam 
inter  montes  Helveticos  adest  || ;  et  saepe  in 
regionibus  Scotiae  montanis  occurrere  refert 
noster  celeberrimus  Cullenus  Insula  St 
Kilda  hunc  morbum  maxime  frequentem  esse 
audivi ;  ubi  incolae,  quoad  diaetam  et  modos. 

. ;  j ^  ’  ►.-i  r..  '  .  '■  <  ■  . 

#  CIeghorn’s  Diseases  of  Minorca.  Introd.  p.  73. 

f  Observations  on  the  Diseases  of  Barbadoes,  p.  240. 

J  Essay  ©n  the  Malignant  Fever  of  the  West  Indiail 
Islands. 

}  Treatise  on  the  Yellow  Fever,  &c. 

J|  Act.  Helvet.  T.  I.  p.  65. 

f  Culleis  First  Lines,  128L 

vivendi,  ex  illis  Vestmanneyenses  insulas  ha¬ 
bitantibus  non  magnopere  distant. 

De  causis  morbi  sub  coelis  tam  variis 
existentis,  plurimae  et  admodum  diversae 
opiniones  invaluere.  '  Nonnulli  putant  coe¬ 
lum  humidum,  nebulosum,  aeraque  mari¬ 
num  praecipue  esse  in  causa :  quibus  tamen 
assentire  nequeo  ;  nam  in  plurimis  aliis  regio¬ 
nibus  humidis,  similiterque  sitis,  non  ita 
afflictantur  infantes.  Causas  praedisponentes 
vel  occasionales  alii  annumerant  neglectam 
meconii  evacuationem,  diaetam  infantum 
pravam,  et  etiam  matris  modum  vitae  et  vic¬ 
tum.  Trismum  nascentium,  insulis  Vestman- 
neyensibus  occurrentem,  ex  his  causis  maxime 
ortum  esse,  profecto  verisimile  mihi  videtur. 
Mos  est  insularis,  infantes,  confestim  post  par¬ 
tum,  large  e  lacte  vaccino  pingui  nutrire  ;  et 
fortasse  nemo  est,  qui  non  facile  agnoscet  hoc 
alimentum,  una  cum  meconio  retento,  irrita¬ 
mento  inordinato  esse  corpori  jam  debili,  et 

proclivitatem  ad  motus  spasmodicos  praebere 
posse.  Porro  quamvis  de  effectibus  in  prolis 
constitutionem,  ex  constitutione  parentum 
derivatis,  adhuc  imperfecta  est  notitia,  hanc 
tamen  causam  praetermittendam  esse  minime 
puto  ;  praesertim  cum  Vestmanneyarum  diaeta 
omni sque  vitae  conditio  adeo  singulares  sunt; 
et  quod  plurimum  huic  rei  refert,  quoniam 
morbus,  post  defectam  apud  has  oras  piscatu¬ 
ram,  multo  frequentior  insulis  evasit.  Non 
tamen  est  dissimulandum  Chisholm,  et  alios 
auctores,  malum  Indiis  Occidentalibus  occur¬ 
rens  causae  longe  diversae  attribuisse  ;  scilicet 
frequenti  inter  obstetrices  nigras  consuetudini, 
funem  umbilicalem  rubiginoso  instrumento 
secandi ;  unde  oritur  irritatio,  quae  affectiones 

r 

spasmodicas,  et  plerumque  mortem  inducit. 

Antequam  huic  dissertationi  finem  impo¬ 
nam,  pauca  de  diuturnitate  vitae  inter  Islan- 
dos  breviter  narrabo.  Ex  tabulis  quibusdam, 
quae  mihi  in  manum  venerunt,  (ad  annum. 

1801  pertinentibus,  quum  census  incolarum 
47*207  dedit)  invenio  41  fuisse  homines  in¬ 
ter  annum  aetatis  90m  et  100m  443  inter  8Qm 

et  90m 1698  inter  70m  et  80m:— et  3004 
inter  60m  et  70m,  Ex  toto  incolarum  numero, 
foeminamm  erant  25,371  i  alterius  sexus  tan¬ 
tummodo  21,476.  Longevitate  etiam  fceminae 
viris  insigniter  praestant ;  nam  ex  41  personis 
inter  annum  aetatis  90m  et  1 00m  35  foeminae; 
ex  illis  inter  annum  80™  et  90m,  285  feminae, 
158  tantum  viri  fuere.  Mares  intempestati» 
bus  coeli,  et  laboribus  vitae  magis  esse  exposi¬ 
tos,  causam  hujus  rei  verisimilem  puto» 

